
					      R E F E R A T 

            privind suspendarea activităţii de vânzare-cumpărare a locuinţelor din fondul locativ de stat

Având în vedere necesitatea promovării unei proceduri administrative privind vânzarea-cumpărarea locuinţelor aflate în fondul locativ de stat şi constituirea unei comisii care să aprobe vânzarea acestora.
Având în vedere cercetările efectuate de către organele de control abilitate, cercetări privind legalitatea procedurilor de vânzare a locuinţelor înstrăinate din fondul locativ de stat, făcute în perioada 1995-2015.

Luând în considerare cele de mai sus, propunem:

1.Emiterea unei Hotărâri a Consiliului Local prin care să se aprobe suspendarea activităţii de vânzare-cumpărare a locuinţelor din fondul locativ de stat, până la finalizarea procedurilor administrative, precum şi finalizarea  cercetărilor şi luarea la cunoştinţă a concluziilor şi măsurilor ce trebuiesc luate în urma controlului efectuat. 
2.Excepţie vor face solicitările de cumpărare a locuinţelor care au făcut obiectul unor procese în instanţă, la dosare fiind emise sentinţe judecătoreşti investite cu formulă executorie, sentinţe în baza cărora instituţia noastră este obligată să procedeze la vânzare. În cazul acestora,valoarea de vânzare a locuinţei va fi calculată conform prevederilor legale aflate în vigoare, de către un expert autorizat.  
Înaintăm pentru analizare, avizare şi aprobare proiectul de hotărâre alăturat.

